হরমুজ প্রণালীর নাম এবার ‘ট্রাম্প প্রণালী’!

ওয়েব ডেস্ক : হরমুজ প্রণালী (Strait of Hormuz) নিয়ে এখনও জট অব্যাহত। এবার হরমুজ প্রণালীর নাম বদলে ফেললেন মার্কিন প্রেসিডেন্ট ডোনাল্ড ট্রাম্প (Donald Trump)। এবার এই জল পথের নাম বদলে রাখলেন ‘ট্রাম্প প্রণালী’। তার পরেই ইরানের (Iran) তরফেও সতর্ক বার্তা দেওয়া হয়েছে। ফলে প্রশ্ন উঠছে, তাহলে এই প্রণালীটি বর্তমানে কার দখলে রয়েছে?

নিজে সোশ্যাল মিডিয়া হ্যান্ডেল ট্রুথ সোশ্যালে মার্কিন প্রেসিডেন্ট একটি মানচিত্র (MAP) পোস্ট করেছেন। তবে প্রথমে এই চিত্রটি ‘আইস্ট্যান্ডউইথট্রাম্প৪৭’ নামে একটি অ্যাকাউন্ট থেকে প্রকাশ করা হয়েছিল। তার পর নিজের ওয়ালে তা শেয়ার করেন ট্রাম্প। আর এই মানচিত্রে জ্বলজ্বল করছে ‘ট্রাম্প প্রণালী’। তবে এ নিয়ে আন্তর্জাতিক মহলে জোর চর্চা শুরু হয়েছে।

আরও খবর : ইরানকে ৬টি স্থলপথ ব্যবহারের অনুমতি পাক সরকারের, কতটা চাপে আমেরিকা?

তবে আগেই আমেরিকা (America) দাবি করেছে, হরমুজ তাদের নিয়ন্ত্রণেই রয়েছে। জানানো হয়েছে, তারা ৪২টি জাহাজকে ঘুরিয়ে দিয়েছে। ৬৯ মিলিয়ন তেল প্রবেশে বাধা দেওয়া হয়েছে। ফলে প্রচুর পরিমান টাকা থেকে বঞ্চিত হয়েছেন ইরান। তবে একাধিক সংবাদমাধ্যম দাবি করেছে, আমেরিকার বাধা সত্বেও বহু জাহাজ পার করছে হরমুজ।

এদিকে কড়া হুঁশিয়ারি দিয়েছে ইরানও (Iran)। জানানো হয়েছে ‘ঝড় আসছে’! এই হুঁশিয়ারির পর পারদ অনেকটা চড়েছে। ফলে প্রশ্ন উঠছে, এর কারণে সুদূরপ্রসারী ও বৃহত্তর কোনও ভয়াবহ কিছুর পরিস্থিতি তৈরি হচ্ছে?